ཟླ་སྔོན་མའི་ནང་དུ།དེང་སང་བོད་མི་ཚོར་འཕྲད་བཞིན་པའི་གལ་གནད་ཆེ་ལ་རྙོག་དྲ་ཡང་ཆེ་བའི་གནད་དོན་ཁག་ལ་གདོང་ལེན་བྱེད་པའི་ཐད།ཀུན་ཕན་ཐེབས་རྩ་ཚོགས་པས་རང་ཉིད་ཀྱི་ལོ་རྒྱུས་ལས་བརྒལ་བའི་བྱ་གཞག་བསྒྲུབས་ཡོད།ད་ཐེངས་ཀྱི་རྟེན་འབྲེལ་རང་བཞིན་གྱི་སྣ་མང་ཅན་ཞེས་པའི་ཚོགས་འདུ་འདིའི་བགྲོ་གླེང་གི་ལྟེ་བར་གྱུར་བའི་རིག་གནས་ཀྱི་ངོ་བོ་དང་སྲོལ་རྒྱུན་གཉིས་ནི་ནམ་རྒྱུན་བོད་ཀྱི་འཇིག་རྟེན་འདི་འཇིག་བཞིན་པ་ལས་སྐྱོབ་བྱེད་ཅིག་ཏུ་མཐོང་གི་ཡོད།ཚོགས་འདུའི་སྟེང་དུ་གཙོ་བོ་སྣ་མང་ཅན་གྱི་རང་གྲུབ་ཀྱི་རིན་ཐང་སྟེ།ཁྱད་པར་དུ་སྐད་བརྡ་སྣ་མང་ཅན་དང་།འགྲོ་བ་མིའི་རིག་གནས་དང་སྐྱེ་དངོས་རིག་གནས་ཀྱི་སྣ་མང་ཅན་གཉིས་དབར་གྱི་འབྲེལ་བའི་ཐད་དམིགས་སུ་བཟུང་ཡོད།ཐོག་མར་ཡིན་ཤག་ཏུ་བཟུང་བ་ནི་སྣ་མང་ཅན་ནི་དོན་བཟང་ཞིག་ཡིན་པ་དེ་རེད།འོན་ཀྱང་།བགྲོ་གླེང་གི་འཕེལ་རིམ་དང་བསྟུན་ནས་སྣ་མང་ཅན་དང་ངོ་བོ།དེ་བཞིན་སྲོལ་རྒྱུན་བཅས་ཀྱི་ཐད་ལ་བསམ་བློ་གཏོང་ཕྱོགས་གཞན་པ་འགའ་རེ་ཡང་ཡོད་སྲིད་པ་ཡིན་པ་གསལ་བོར་གྱུར་ལ།བསམ་བློ་གཏོང་ཕྱོགས་འདི་དག་ལས་རེ་ཟུང་ནི་བོད་ཀྱི་སྐད་ཡིག་དང་རིག་གནས།དེ་བཞིན་སྐྱེ་དངོས་ཁྱབ་ཁོངས་བཅས་དར་རྒྱས་སུ་འགྲོ་བར་བྱེད་པའི་ལེགས་ཆ་འགའ་རེ་དང་ཆ་མི་མཐུན་པར་འགྱུར་བ་ཡང་ཡོང་སྲིད་པ་རེད།